Diari Oficial de la Generalitat Valenciana


Sumari del DOGV 4655, del 22-12-2003 (2003/13418)

ORDE de 25 de novembre de 2003, per la qual es modifica l'Orde de 8 de març de 2002, (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4655

Data del DOGV
:   22-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13437


Data del document
:   25-11-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * segur agrícola
    * ajuda pública
    * suport econòmic

ORDE de 25 de novembre de 2003, per la qual es modifica l'Orde de 8 de març de 2002, (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2003/M13463]
  
En l'Orde de 8 de març de 2002, de la Conselleria d'Agricultura, Pesca i Alimentació, es regulen les subvencions de la Conselleria d'Agricultura; Pesca i Alimentació a la subscripció d'assegurances agràries, entre les quals es troben les assegurances incloses en els Plans anuals d'assegurances agràries combinades.
  
La inclusió de noves línies d'assegurament en el pla anual de 2003, juntament amb els canvis registrats en la gestió de les línies d'assegurament, fa necessari introduir modificacions en l'orde esmentada per adaptar-la a l'evolució de les assegurances agràries.
  
Per això, a proposta de la Direcció General de Producció Agrària i fent ús de les atribucions conferides per l'article 35 de la Llei de Govern Valencià,
  
ORDENE
  
Article 1
  
Es modifica l'apartat h del punt 2 i l'apartat b del punt 3 de l'article 2 de l'Orde de 8 de març de 2002, i queden amb la redacció següent:
  
«h. 35% per a les línies de retirada i destrucció d'animals bovins i no bovins morts en l'explotació.»
  
«b. 85% per a la línia de retirada i destrucció d'animals bovins i no bovins morts en l'explotació.»
  
Article 2
  
Se'n modifica l'article 3, que queda de la manera següent:
  
«1. A l'efecte de verificació de la identitat dels assegurats, beneficiaris de les subvencions previstes en la present orde, es constitueix el fitxer d'assegurats subvencionables, el qual estarà constituït inicialment per aquells la identitat dels quals ha sigut verificada per haver sigut objecte de subvenció en exercicis precedents.
  
2. Per a la inclusió o modificació en el fitxer mencionat en el punt anterior, el beneficiari o l'assegurat haurà de presentar una sol·licitud d'inclusió o modificació, segons siga procedent, acompanyada de la fotocòpia del DNI o CIF de l'interessat, dirigida al Servici de Producció Vegetal, de la Direcció General de Producció i Comercialització Agrària de la Conselleria d'Agricultura, Pesca i Alimentació, dins dels 30 dies naturals següents a la data de subscripció de la declaració de l'assegurança.»
  
Article 3
  
Es modifica el títol i el text de l'article 4, que queda de la manera següent:
  
«Article 4. Sol·licitud de subvenció
  
1. Per a les línies d'assegurament incloses en els plans anuals d'assegurances agràries combinades, la formalització de la pòlissa de contracte d'assegurança tindrà la consideració de sol·licitud de subvenció regulada en la present orde, sempre que s'ajuste a les condicions establides en l'orde de la Presidència que regula les subvencions de l'administració general de l'estat a la subscripció de les assegurances mencionades.
  
2. Per a les pòlisses esmentades en el punt 1 anterior, Agroseguro presentarà davant de la Conselleria d'Agricultura, Pesca i Alimentació les liquidacions de les subvencions aplicades d'acord amb la present orde, en les condicions establides en el conveni firmat a l'efecte. Estes pòlisses seran sotmeses al procés de verificació de la identitat dels assegurats i aquelles que no ho superen seran tornades com no acceptades a Agroseguro, la qual podrà regularitzar a càrrec del beneficiari els imports aplicats en concepte de subvenció, sempre que l'assegurat no figure en el fitxer a què es fa referència en l'article 3 de la present orde o la pòlissa no haja estat emplenada d'acord amb el punt 1 del present article.
  
3. Per poder accedir a la subvenció corresponent a les pòlisses regularitzades per Agroseguro, els beneficiaris hauran d'haver esmenat els errors que van motivar el seu rebuig i presentar davant de la Conselleria d'Agricultura, Pesca i Alimentació una sol·licitud que serà única per a cada pla, beneficiari i línia d'assegurament.
  
4. Les subvencions addicionals per a parcel·les inscrites en el Comité d'Agricultura Ecològica, mentre no puguen ser incloses en la declaració d'assegurança dels plans anuals d'assegurances agràries, hauran de ser sol·licitades pel comité mencionat mitjançant una sol·licitud única per pla i línia d'assegurament.
  
5. Les subvencions corresponents a pòlisses d'assegurances apícoles i cunícoles, mentre no s'incloguen en els plans anuals d'assegurances agràries combinades, hauran de ser sol·licitades directament pels beneficiaris mitjançant una única sol·licitud per activitat i exercici.»
  
Article 4
  
Se'n modifica l'article 5, que queda de la manera següent:
  
«1. Les sol·licituds de subvenció a què es fa referència en els punts 3 i 4 de l'article 4 de la present orde es presentaran, a tot tardar, dins dels sis mesos següents a la data de finalització del termini de subscripció de la línia d'assegurament de què es tracte.
  
2. Per a les assegurances apícoles i cunícoles, el termini de presentació finalitzarà el 30 d'abril de cada any per a les pòlisses subscrites entre l'1 de maig de l'any anterior i el 30 d'abril de l'any següent.»
  
Article 5
  
Es modifica el punt 1 de l'article 6, que queda de la manera següent:
  
«1. Les sol·licituds de subvenció a què es fa referència en els punts 3, 4 i 5 de l'article 4 de la present orde s'efectuaran en el model que a l'efecte facilitarà la Conselleria d'Agricultura, Pesca i Alimentació.»
  
Article 6
  
S'inclouen les disposicions transitòries següents:
  
Disposició transitòria quarta
  
Per al pla anual 2003, el límit previst en l'article 2, punt 3, apartat b, per a les línies de retirada i destrucció d'animals bovins i no bovins morts en l'explotació serà del 90%.
  
Disposició transitòria cinquena
  
Les subvencions a càrrec de la Conselleria d'Agricultura, Pesca i Alimentació corresponents a pòlisses del pla anual 2002 que posseïsquen les condicions establides en l'article 4, punt 1, de la present orde i hagen sigut regularitzades a càrrec del beneficiari, per part d'Agroseguro SA, com a conseqüència de la gestió realitzada per la dita entitat, podran ser sol·licitades pels beneficiaris fins al 31 de gener de 2004.
  
València, 25 de novembre de 2003
  
La consellera d'Agricultura, Pesca i Alimentació,